pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ผู้ตรวจวีระกิตติ์ฯ  ลงพื้นที่นนทบุรี จับมือเครือข่ายร่วมขับเคลื่อนการดำเนินงานให้สอดคล้องกับนโยบาย MIND ของกระทรวงอุตสาหกรรม ทั้ง 4 มิติ  ดูแลสังคม สิ่งแวดล้อมโดยรอบ
วันจันทร์ที่ 20 กุมภาพันธ์ 2566
20/02/2566
ผู้ตรวจวีระกิตติ์ฯ  ลงพื้นที่นนทบุรี จับมือเครือข่ายร่วมขับเคลื่อนการดําเนินงานให้สอดคล้องกับนโยบาย MIND ของกระทรวงอุตสาหกรรม ทั้ง 4 มิติ  ดูแลสังคม สิ่งแวดล้อมโดยรอบ
ผู้ตรวจวีระกิตติ์ฯ  ลงพื้นที่นนทบุรี จับมือเครือข่ายร่วมขับเคลื่อนการดําเนินงานให้สอดคล้องกับนโยบาย MIND ของกระทรวงอุตสาหกรรม ทั้ง 4 มิติ  ดูแลสังคม สิ่งแวดล้อมโดยรอบ
เมื่อวันที่ 16 กุมภาพันธ์ 2566 นายวีระกิตติ์ รันทกิจธนวิชญ์ ผู้ตรวจราชการกระทรวงอุตสาหกรรม และคณะลงพื้นที่จังหวัดนนทบุรีตรวจเยี่ยมการดําเนินงานของ บริษัท ไทยเอเชีย แปซิฟิค บริวเวอรี่ จํากัด ประกอบกิจการผลิตเบียร์ โดย บริษัทได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีการดูแลสังคมโดยรอบโรงงานโดยมีการนําตะกอนน้ําเสียจากโรงงานมาใช้เป็นปุ๋ยทดแทนปุ๋ยเคมี และมีการดูแลรักษาสิ่งแวดล้อมที่ตอบโจทย์ไทยและประชาคมโลกโดยได้รับการรับรองอุตสาหกรรมสีเขียว ระดับที่ 3 และมีเป้าหมายมุ่งเน้นเรื่องสิ่งแวดล้อมและความยั่งยืนผ่านโครงการโซล่าฟาร์มขนาด 10 ไร่ กําลังการผลิต 1,700 เมกะวัตต์ต่อปี สามารถลดการปล่อยก๊าซคาร์บอนไดออกไซด์ในส่วนของกระบวนการผลิตได้ถึง 720 ตันต่อปี เทียบเป็นการใช้พลังงานไฟฟ้าทดแทนคิดเป็น ร้อยละ 30 ของไฟฟ้าที่ใช้ในโรงงานผลิตทั้งหมด
.
และในเวลา 13.30 น. ผู้ตรวจวีระกิตติ์ ฯได้ตรวจเยี่ยมบริษัท อินฟินีออน เทคโนโลยี (ประเทศไทย) จํากัด ประกอบกิจการผลิตหรือประกอบผลิตภัณฑ์ (Intergrated Circuit: IC)
บริษัท อินฟินีออน เทคโนโลยี (ประเทศไทย) จํากัด ได้ดําเนินกิจการที่มีความสอดคล้องกับนโยบาย MIND ของกระทรวงอุตสาหกรรม ทั้ง 4 มิติ มีการดูแลสังคมโดยรอบโรงงานผ่านการมีส่วนร่วมของชุมชนหรือเครือข่ายในการจัดการด้านสิ่งแวดล้อมอย่างยั่งยืน มีการติดตั้งแผ่นป้องกันเสียง ณ จุดที่อยู่ติดกับชุมชน และได้เข้าร่วมโครงการส่งเสริมโรงงานอุตสาหกรรมให้มีความรับผิดชอบต่อสังคมและชุมชนอย่างยั่งยืน และมีการดูแลรักษาสิ่งแวดล้อมที่ตอบโจทย์ไทยและประชาคมโลกโดยมีเป้าหมายในการเป็นกลางทางคาร์บอน (Carbon Neutral) ในปี พ.ศ.2575 ทั้งยังได้รับการรับรองอุตสาหกรรมสีเขียวในระดับที่ 3 อีกด้วย
รัฐบาลไทย-ข่าวทำเนียบรัฐบาล-รับทราบผลการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโก (Mondiacult 2022) ไทยชูโครงการ 5F สอดคล้องกับโมเดลเศรษฐกิจ BCG เพื่อส่งเสริม Soft Power
วันอังคารที่ 21 กุมภาพันธ์ 2566
21/02/2566
รับทราบผลการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโก (Mondiacult 2022) ไทยชูโครงการ 5F สอดคล้องกับโมเดลเศรษฐกิจ BCG เพื่อส่งเสริม Soft Power
รับทราบผลการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโก (Mondiacult 2022) ไทยชูโครงการ 5F สอดคล้องกับโมเดลเศรษฐกิจ BCG เพื่อส่งเสริม Soft Power และเดินหน้าระบุสิทธิทางวัฒนธรรมในนโยบายสาธารณะ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 21 กุมภาพันธ์ 2566 ว่า ที่ประชุมครม. มีมติรับทราบผลการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโกตามที่กระทรวงวัฒนธรรมเสนอ และมอบหมายหน่วยงานที่เกี่ยวข้องดพเนินงานตามปฏิญญาฉบับสุดท้ายของการประชุมฯ เพื่อขับเคลื่อนงานตามภารกิจที่รับผิดชอบและบูรณาการการดําเนินงานร่วมกันต่อไป
น.ส.ทิพานัน กล่าวว่า ในการประชุมระดับโลกว่าด้วยนโยบายวัฒนธรรมและการพัฒนาที่ยั่งยืนของยูเนสโก (Mondiacult 2022) นายอิทธิพล คุณปลื้ม รัฐมนตรีว่าการกระทรวงวัฒนธรรมและคณะผู้แทนไทยได้เข้าร่วมการประชุมฯ ระหว่างวันที่ 28-30 กันยายน 2565 ณ กรุงเม็กซิโกซิตี้ เม็กซิโก ผ่านระบบการประชุมทางไกล ในหัวข้อ “อนาคตของเศรษฐกิจสร้างสรรค์” ซึ่งรัฐบาล พล.อ.ประยุทธ์ จันทร์โอชา นายกรัฐมนตรี ได้ส่งเสริมการพัฒนาระบบเศรษฐกิจโดยใช้ความคิดสร้างสรรค์บนฐานขององค์ความรู้ ทรัพย์สินทางปัญญาและการศึกษาวิจัยซึ่งเชื่อมโยงกับวัฒนธรรม พื้นฐานทางประวัติศาสตร์ การสั่งสมความรู้ของสังคม เทคโนโลยีและนวัตกรรม เพื่อใช้ในการพัฒนาธุรกิจ การผลิตสินค้าและบริการในรูปแบบใหม่ ซึ่งสร้างมูลค่าเพิ่มทางเศรษฐกิจหรือคุณค่าทางสังคม พร้อมกับผลักดันโครงการ 5F คือ อาหาร (Food) ภาพยนตร์และวีดิทัศน์ (Film) ผ้าไทยและการออกแบบแฟชั่น (Fashion) มวยไทย (Fighting) และการอนุรักษ์และขับเคลื่อนเทศกาลและประเพณีสู่ระดับโลก (Festival) เพื่อเป็น Soft Power ของไทย
ทั้งนี้ การประชุมดังกล่าวมีสาระสําคัญสรุปได้ดังนี้
1. ไทยได้ดําเนินการตามแนวคิด “เศรษฐกิจวัฒนธรรมใหม่ สร้างรายได้ เสริมคุณค่า พัฒนาสังคม” เพื่อเพิ่มโอกาสทางอาชีพ สร้างรายได้พัฒนาคุณภาพชีวิต เพิ่มการสร้างมูลค่าเพิ่มทางเศรษฐกิจและคุณค่าทางสังคม และเพื่อพัฒนาระบบเศรษฐกิจของไทย และการดําเนินโครงการ 5F ซึ่งเป็นแนวทางที่สอดคล้องกับโมเดลเศรษฐกิจใหม่ (BCG) รวมถึงการส่งเสริม Soft Power ของไทย
2. ที่ประชุมได้รับรองปฏิญญาฉบับสุดท้ายของการประชุมฯซึ่งมีสาระสําคัญ เช่น 1.สิทธิทางวัฒนธรรมที่จําเป็นต้องได้รับการพิจารณาให้มีการระบุไว้ในนโยบายสาธารณะ เช่น สิทธิทางเศรษฐกิจและสังคมของศิลปิน และสิทธิเสรีภาพทางศิลปะ และ 2.การกําหนดให้มีการประชุมเวทีระดับโลกว่าด้วยนโยบายวัฒนธรรมขึ้นทุก 4 ปี นับตั้งแต่ปี 2568
“ครม. พิจารณาเห็นว่าผลการประชุมฯ มีประเด็นสําคัญเกี่ยวกับการดําเนินงานด้านนโยบายวัฒนธรรมและการพัฒนาที่ยั่งยืน และเพื่อเตรียมการเข้าร่วมการประชุมเวทีระดับโลกฯ ในปี 2568 จึงเห็นควรให้หน่วยงานที่เกี่ยวข้องบูรณาการการทางานร่วมกันต่อไป” น.ส.ทิพานัน กล่าว
รัฐบาลไทย-ข่าวทำเนียบรัฐบาล-ผู้ตรวจทาวันฯ ลงพื้นที่ราชบุรี ตรวจราชการรอบ 1 พร้อมร่วมประชุมชี้แจงการดำเนินการขับเคลื่อนนโยบายสำคัญของรัฐบาล
วันอังคารที่ 21 กุมภาพันธ์ 2566
21/02/2566
ผู้ตรวจทาวันฯ ลงพื้นที่ราชบุรี ตรวจราชการรอบ 1 พร้อมร่วมประชุมชี้แจงการดําเนินการขับเคลื่อนนโยบายสําคัญของรัฐบาล
ผู้ตรวจทาวันฯ ลงพื้นที่ราชบุรี ตรวจราชการรอบ 1 พร้อมร่วมประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืน
เมื่อวันจันทร์ที่ 20 กุมภาพันธ์ 2566 เวลา 10.30 น. นายทาวัน ทวีถาวรสวัสดิ์ ผู้ตรวจราชการกระทรวงอุตสาหกรรม ลงพื้นที่ราชบุรี ตรวจราชการกรณีปกติ รอบที่ 1 ประจําปีงบประมาณ พ.ศ. 2566 โดยมีนายอานันท์ ฟักสังข์ อุตสาหกรรมจังหวัดราชบุรี พร้อมด้วยเจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
ผู้ตรวจทาวันฯ ได้เน้นย้ํานโยบาย MIND ใช้ หัว และ ใจ ขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ ประกอบด้วย ส่งเสริมธุรกิจ ดูแลชุมชน รักษาสิ่งแวดล้อม และกระจายรายได้ เพื่อคุณภาพชีวิตที่สมดุลกับสิ่งแวดล้อม พร้อมให้ข้อเสนอแนะการตรวจราชการ ดังนี้ 1) การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมาย พร้อมให้คําปรึกษาแนะนําแก่ผู้ประกอบการ หากมีปัญหาอุปสรรคในการประกอบธุรกิจในพื้นที่ 2) การดําเนินการพิจารณาอนุญาต อนุมัติให้เป็นไปตามกระบวนการ หากอยู่ในขั้นตอนส่งให้หน่วยงานอื่นพิจารณา ควรมีการติดตามความคืบหน้าการพิจารณาอย่างสม่ําเสมอ 3) การรับรองอุตสาหกรรมสีเขียว (GI) ให้ประชาสัมพันธ์เชิญชวนผู้ประกอบการสมัครเข้ารับการรับรอง GI ผลักดันโรงงานอุตสาหกรรมให้ได้การรับรอง GI ในระดับที่ 5 เพื่อส่งเสริมให้โรงงานในระบบ Supply Chain ยกระดับการขอรับรอง GI ในระดับที่ 2 ต่อไป
4) การขอแก้ไขเพิ่มเติมข้อกําหนดหรือบัญชีท้ายกฎกระทรวงให้ใช้บังคับผังเมืองรวมจังหวัดราชบุรี (ฉบับที่ 2) พ.ศ. 2558 นอกจากการเพิ่มประเภทโรงงานอุตสาหกรรม เพื่อให้ตอบสนองการเติบโตของภาคอุตสาหกรรมในกลุ่มแปรรูปเกษตร และห้องเย็นแล้ว ควรที่จะดูกลุ่มวิสาหกิจชุมชนที่สํานักงานอุตสาหกรรมจังหวัดราชบุรี ได้เข้าไปส่งเสริมให้เกิดการเติบโตในอนาคต ซึ่งต้องไม่ขัดต่อกฎหมายผังเมือง เพื่อให้เกิดการเติบโตอย่างยั่งยืน
และต่อมาเวลา 13.30 น. ผู้ตรวจทาวันฯ ได้เป็นประธานการประชุมชี้แจงการดําเนินการขับเคลื่อนนโยบายสําคัญของรัฐบาล กระทรวงอุตสาหกรรม และปรับการดําเนินสู่การขับเคลื่อนอุตสาหกรรมวิถีใหม่ใน 4 มิติ อย่างสมดุลและยั่งยืนตามนโยบายปลัดกระทรวงอุตสาหกรรมที่เกี่ยวข้องในเชิงพื้นที่ และรับฟังแนวทางการดําเนินงาน ปัญหาอุปสรรค ข้อเสนอแนะจากตัวแทนของภาคเอกชน โดยมีสภาอุตสาหกรรมจังหวัดราชบุรี หอการค้าจังหวัดราชบุรี ศูนย์ให้บริการ SMEs ครบวงจรจังหวัดราชบุรี สมาพันธ์ SMEs ไทย จังหวัดราชบุรี ธนาคารพัฒนาวิสาหกิจขนาดกลางและขนาดย่อมแห่งประเทศไทย สาขาราชบุรี และสาขาบ้านโป่ง เข้าร่วมการประชุม
ทั้งนี้ ขอให้สํานักงานอุตสาหกรรมจังหวัดราชบุรี ภาคีเครือข่ายภาคเอกชนในจังหวัดราชบุรี บูรณาการร่วมกันเพื่อก่อให้เกิดการขับเคลื่อนตามนโยบาย MIND อย่างเป็นรูปธรรม ควบคู่ไปกับการบริหารจัดการทรัพยากรในพื้นที่ การปฏิบัติกฎหมายผังเมือง ลดการสร้างปัญหามลภาวะ ซึ่งจะนําไปสู่ความสัมฤทธิ์ผลในการพัฒนาธุรกิจอุตสาหกรรมของจังหวัดราชบุรีในอนาคตได้อย่างเข้มแข็ง และอยู่ร่วมกับชุมชนได้ยั่งยืนต่อไป
รัฐบาลไทย-ข่าวทำเนียบรัฐบาล-นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ำรัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
วันจันทร์ที่ 20 กุมภาพันธ์ 2566
20/02/2566
นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ํารัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
นายกฯ กราบพระและไหว้ตาไข่ วัดเจดีย์ อ.สิชล นครศรีธรรมราช ย้ํารัฐบาลพร้อมสนับสนุนการท่องเที่ยวในมิติใหม่ เชื่อมโยงชุมชน สร้างรายได้หมุนเวียนทางเศรษฐกิจตาม นโยบายรัฐบาล
นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผยว่า วันนี้ (20 กุมภาพันธ์ 2566) เวลา 17.30 น. ณ วัดเจดีย์ อ.สิชล จ.นครศรีธรรมราช พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พร้อมคณะ เข้ากราบสักการะพระประธานและนมัสการพระครูพุทธเจติยาภิมณฑ์ เจ้าอาวาสวัดเจดีย์ ณ วิหาร และไหว้บูชาตาไข่ ณ ศาลาสามศรี โดยมีกลุ่มสตรี อสม. ในพื้นที่ อ.สิชลฟ้อนรําให้การต้อนรับ
เมื่อนายกรัฐเดินทางมาถึงมีประชาชนมารอให้การต้อนรับอย่างคับคั่ง และเปล่งเสียงเรารักลุงตู่ สร้างรอยยิ้ม ความประทับใจอย่างอบอุ่นเป็นกันเอง โอกาสนี้ นายกรัฐมนตรีกล่าวรู้สึกยินดีที่ได้มาพบปะพี่น้องชาวนครศรีธรรมราช ชาวอําเภอสิชล และพื้นที่อําเภอใกล้เคียงทุกคน มาเพราะคิดถึง คิดถึงตลอดเวลา ดีใจที่เห็นชาวนครเป็นคนจริงใจ รักใครรักจริงไม่ทิ้งไม่ขว้าง “รักจังฮู้” วันนี้ตั้งใจมารับฟังปัญหาของประชาชน ในฐานะนายกรัฐมนตรีมาราชการตั้งแต่เช้าจนถึงตอนนี้ยังไม่ได้หยุด เพราะเป็นนายกรัฐมนตรีในนามของรัฐบาล ลงพื้นที่ดูความก้าวหน้าและรับฟังปัญหาอุปสรรคของประชาชนในพื้นที่ วันนี้ได้ตรวจติดตามการแก้ไขปัญหาพื้นที่ประสบอุทกภัยซ้ําซากบริเวณคลองเปลี่ยน พื้นที่รอยต่อตําบลเปลี่ยน รัฐบาลจะดูแลดําเนินการขับเคลื่อนอย่างเต็มที่เพื่อแก้ไขปัญหาอุปสรรคต่าง ๆ ที่สะสมมานานและส่งผลต่อประชาชนในวงกว้าง ที่สําคัญคือรัฐบาลจะดูแลสวัสดิการของประชาชน สร้างรายได้เพื่อให้ประชาชนมีความเป็นอยู่ที่ดีขึ้น ดูแลผู้มีรายได้น้อย สร้างความเท่าเทียมกันตามกฎหมาย โดยเฉพาะกลุ่มเปราะบางที่รัฐบาลต้องดูแลอย่างเต็มที่
นายกรัฐมนตรีกล่าวว่า รัฐบาลพร้อมสนับสนุนการพัฒนาการท่องเที่ยวในมิติใหม่ ๆ เช่น เส้นทางแห่งศรัทธา ความเชื่อ เชื่อมโยงชุมชน ศักยภาพและแหล่งท่องเที่ยว นําไปสู่การสร้างงานสร้างรายได้ทางการท่องเที่ยว ซึ่งจะเป็นการสร้างรายได้หมุนเวียนทางเศรษฐกิจจากฐานรากสู่ชุมชนและท้องถิ่น ให้กิดความเชื่อมโยงไปสู่จังหวัดต่าง ๆ รวมทั้งจังหวัดเมืองรอง ซึ่งเป็นนโยบายของรัฐบาลที่ต้องการให้เชื่อมโยงไปสู่จังหวัดใกล้เคียง นอกจากนี้ จังหวัดนครศรีธรรมราชเป็นจังหวัดท่องเที่ยวเมืองรองที่มีความโดดเด่นและมีชื่อเสียงของแหล่งท่องเที่ยวทางศาสนา ประเพณีวัฒนธรรม เช่น วัดพระมหาธาตุวรมหาวิหาร (วัดพระธาตุ) วัดเจดีย์ (ไอ้ไข่) แห่งนี้ ที่เป็นที่เคารพศรัทธาของประชาชนทั่วประเทศ ส่งผลให้การท่องเที่ยว-เศรษฐกิจของจังหวัดนครศรีธรรมราชดีขึ้น ทั้งสร้างอาชีพ สร้างรายได้แก่พี่น้องประชาชนในพื้นที่
นายกรัฐมนตรีกล่าวด้วยว่า ไม่เคยนั่งรถมาวัดเจดีย์แห่งนี้ ในขณะที่รถขับผ่านได้เห็นรูปปั้นไก่จํานวนมาก จึงได้สอบถามเจ้าอาวาสว่ามีไก่เยอะไหม ท่านบอกว่า มีไม่กี่ตัวแค่ในวัดมีจํานวน 2 ล้านตัว ดังนั้นจะเห็นว่าวัดแห่งนี้มีความเชื่อและศรัทธา ถ้าเราศรัทธาเชื่อมั่นเราก็ทําไปไม่เสียหาย เพราะประเทศไทยมีชาติ ศาสนา และพระมหากษัตริย์เป็นประมุข มีประวัติศาสตร์ที่ยาวนาน รวมทั้งมีวัฒนธรรมและมีพหุสังคมมาอย่างยาวนาน
รัฐบาลไทย-ข่าวทำเนียบรัฐบาล-ปลัดดีอีเอส ประชุมคณะทำงานพัฒนาระบบเอกสารอิเล็กทรอนิกส์
วันอังคารที่ 21 กุมภาพันธ์ 2566
ปลัดดีอีเอส ประชุมคณะทํางานพัฒนาระบบเอกสารอิเล็กทรอนิกส์
ปลัดดีอีเอส ประชุมคณะทํางานพัฒนาระบบเอกสารอิเล็กทรอนิกส์
วันนี้ (21 ก.พ 66) ศาสตราจารย์พิเศษวิศิษฏ์ วิศิษฏ์สรอรรถ ปลัดกระทรวงดิจิทัลเพื่อเศรษฐกิจและสังคม (ดีอีเอส) เป็นประธานการประชุมคณะทํางานพัฒนาระบบเอกสารอิเล็กทรอนิกส์ของกระทรวงดิจิทัล เพื่อเศรษฐกิจและสังคม ครั้งที่ 2/2566 โดยมี ดร.เวทางค์ พ่วงทรัพย์ รองปลัดกระทรวงฯ และข้าราชการ เจ้าหน้าที่ที่เกี่ยวข้อง เข้าร่วม ณ ห้องประชุม MOC ชั้น 6
__________________
รัฐบาลไทย-ข่าวทำเนียบรัฐบาล-​ครม. อนุมัติงบเยียวยาซื้อเรือประมงปัตตานี 96 ลำ 163ล้านบาท ตามโครงการนำเรือประมงออกนอกระบบ เพื่อการจัดการทรัพยากรประมงทะเลที่ยั่งยืน
วันอังคารที่ 21 กุมภาพันธ์ 2566
21/02/2566
​ครม. อนุมัติงบเยียวยาซื้อเรือประมงปัตตานี 96 ลํา 163ล้านบาท ตามโครงการนําเรือประมงออกนอกระบบ เพื่อการจัดการทรัพยากรประมงทะเลที่ยั่งยืน
​ครม. อนุมัติงบเยียวยาซื้อเรือประมงปัตตานี 96 ลํา 163ล้านบาท ตามโครงการนําเรือประมงออกนอกระบบ เพื่อการจัดการทรัพยากรประมงทะเลที่ยั่งยืน
วันที่ 21 กุมภาพันธ์ 2566 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า ที่ประชุมคณะรัฐมนตรี (21 ก.พ. 2566) พิจารณาอนุมัติงบประมาณรายจ่ายประจําปี พ.ศ. 2566 งบกลาง ในรายการเงินสํารองจ่ายเพื่อกรณีฉุกเฉิน หรือจําเป็น สําหรับเป็นค่าใช้จ่ายช่วยเหลือเยียวยาซื้อเรือประมงในพื้นที่จังหวัดปัตตานี ในโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืน พื้นที่จังหวัดชายแดนใต้เป็นกรณีเร่งด่วน ตามการเสนอของคณะกรรมการยุทธศาสตร์ด้านการพัฒนาจังหวัดชายแดนภาคใต้ (กพต.) โดยอนุมัตินําเรือประมงออกนอกระบบชุดแรก จํานวน 96 ลํา งบประมาณ 163.36 ล้านบาท เพื่อสนับสนุนมาตรการลดจํานวนเรือประมงของรัฐบาล และให้ความช่วยเหลือผู้ประกอบการกิจการประมง และธุรกิจที่เกี่ยวเนื่องกับการประมงในจังหวัดชายแดนภาคใต้
ทั้งนี้ เรือประมง 96 ลํา ในชุดแรกนี้ ได้ผ่านการตรวจสอบประวัติ เกี่ยวกับการใช้แรงงานเด็ก คุณสมบัติเรือประมง และเจ้าของเรือพื้นที่จังหวัดปัตตานี จากคณะทํางานด้านการตรวจสอบประวัติความถูกต้องและคุณสมบัติเรือประมง โดยมีผู้ว่าราชการจังหวัดปัตตานี เป็นประธานคณะทํางาน
นางสาวรัชดา กล่าวด้วยว่า สําหรับโครงการนําเรือประมงออกนอกระบบเพื่อการจัดการทรัพยากรประมงทะเลที่ยั่งยืนในพื้นที่จังหวัดชายแดนภาคใต้ จะทําให้ (1) ประเทศไทยสามารถบริหารจัดการกองเรือให้มีความเหมาะสมกับปริมาณสัตว์น้ํา เพื่อการใช้ประโยชน์อย่างยั่งยืน (2) การจัดสรรปริมาณสัตว์น้ําให้กับเรือประมงที่อยู่ในระบบเหมาะสมกับปริมาณสัตว์น้ําทั้งหมดที่อนุญาตให้ทําการประมง (3) ลดความเสี่ยงที่จะเกิดการทําประมงผิดกฎหมายจากการใช้เรือประมงที่ไม่มีใบอนุญาตทําการประมง (4) ชาวประมงที่ไม่ประสงค์จะประกอบอาชีพประมงสามารถนําเงินที่ได้รับไปเป็นทุนประกอบอาชีพอื่นๆได้ตามที่ต้องการ
รัฐบาลไทย-ข่าวทำเนียบรัฐบาล-หน.ผู้ตรวจราชการ ก.อุตฯ  ลงพื้นที่ตรวจราชการอุบลราชธานี เน้นย้ำนโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
วันจันทร์ที่ 20 กุมภาพันธ์ 2566
20/02/2566
หน.ผู้ตรวจราชการ ก.อุตฯ  ลงพื้นที่ตรวจราชการอุบลราชธานี เน้นย้ํานโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
หน.ผู้ตรวจราชการ ก.อุตฯ  ลงพื้นที่ตรวจราชการอุบลราชธานี เน้นย้ํานโยบาย MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน”
วันนี้ (20 กุมภาพันธ์ 2566) นายวิษณุ ทับเที่ยง หัวหน้าผู้ตรวจราชการกระทรวงอุตสาหกรรม ลงพื้นที่ตรวจราชการกรณีปกติ รอบที่ 1 ประจําปีงบประมาณ พ.ศ. 2566 ณ สํานักงานอุตสาหกรรมจังหวัดอุบลราชธานี โดยมีนายวรรณเวทย์ ศิวารัตน์ อุตสาหกรรมจังหวัดอุบลราชธานี พร้อมด้วยเจ้าหน้าที่ เข้าร่วมประชุมรับการตรวจราชการพร้อมรับมอบนโยบายในการปฏิบัติงาน
โดยหัวหน้าผู้ตรวจฯ ได้ถ่ายทอดและเน้นย้ํานโยบาย MIND ที่ท่านปลัดกระทรวงอุตสาหกรรมได้ให้ไว้เป็นแนวการทํางานของทุกหน่วยงาน MIND ใช้หัวและใจขับเคลื่อนแผนงานปี 2566 มุ่งยกระดับ “ปั้นอุตสาหกรรมคู่ชุมชน” 4 มิติ 1) ความสําเร็จทางธุรกิจ การปรับธุรกิจให้เหมาะสมกับโลกอนาคต 2) การดูแลสังคมโดยรอบโรงงานอุตสาหกรรม ทั้งยามปกติ และเมื่อเกิดวิกฤต 3) การดูแลรักษาสิ่งแวดล้อมที่ตอบโจทย์ไทยและประชาคมโลก 4) การกระจายรายได้ให้แก่ประชาชน และมีชีวิตความเป็นอยู่ที่ดีขึ้น เน้น “การสร้างงาน สร้างอาชีพ” และกระตุ้นผู้ประกอบการให้ดําเนินธุรกิจเพื่อสังคม (Social Enterprise : SE) ทํางานร่วมกับชุมชน และเครือข่ายเพื่อพัฒนาคุณภาพชีวิตให้ประชาชนในพื้นที่อย่างจริงจัง
พร้อมให้ข้อเสนอแนะการตรวจราชการ ดังนี้ 1) การตรวจกํากับดูแลโรงงานอุตสาหกรรม เน้นย้ําให้เร่งรัดการตรวจกํากับดูแล โรงงานอุตสาหกรรมที่มีน้ําเสีย มลพิษทางอากาศ และโรงงานอุตสาหกรรมที่มีความเสี่ยงจะเกิดผลกระทบสิ่งแวดล้อมจากการประกอบกิจการ ให้ปฏิบัติตามกฎหมาย (ซึ่งต้องการให้มีการตรวจกํากับ 100%) พร้อมให้คําปรึกษาแนะนําแก่ผู้ประกอบการหากมีปัญหาอุปสรรคในการประกอบธุรกิจในพื้นที่ 2) ขอให้ สํานักงานอุตสาหกรรมจังหวัด ประชาสัมพันธ์และพร้อมเป็นผู้ที่สามารถให้คําปรึกษาเกี่ยวกับการใช้ระบบและการกรอกข้อมูลลงใน I - Single Form ต่อผู้ประกอบการภาคอุตสาหกรรมในพื้นที่ 3). เร่งประชาสัมพันธ์ ชี้แจงถึงความสําคัญของการเข้าร่วมโครงการอุตสาหกรรมสีเขียวพร้อมเชิญชวนสมัครเข้าร่วมโครงการฯ และเตรียมยกระดับการขอรับรองอุตสาหกรรมสีเขียวให้ผู้ประกอบการ 4) เน้นย้ําให้ กํากับ ติดตาม ควบคุมอย่างเข้มงวดเพื่อป้องกัน การเผาอ้อยในพื้นที่ และการขนส่งอ้อยเข้าโรงงานให้เป็นไปตามกฎหมาย พร้อมทั้งบูรณาการการทํางานร่วมกับหน่วยงานทุกภาคส่วนในจังหวัด ในการปราบปรามการเผาอ้อยให้หมดไป และ 5) ช่วยประชาสัมพันธ์ พร้อมคัดเลือกและเสนอรายชื่อโรงงานในพื้นที่ ที่มีการประกอบการที่ดีเป็นแบบอย่างได้ เพื่อเข้าร่วมกิจกรรมคัดเลือกรางวัลอุตสาหกรรมดีเด่นและอุตสาหกรรมยอดเยี่ยมของกระทรวงอุตสาหกรรม
สุดท้าย ได้ให้กําลังใจในการปฏิบัติงาน และขอให้ปฏิบัติงานอย่างบูรณาการกับทุกภาคส่วน เพื่อให้เกิดประสิทธิภาพประสิทธิผลในการปฏิบัติหน้าที่ในการให้บริการแก่ผู้ประกอบการ ประชาชน ต่อไป
รัฐบาลไทย-ข่าวทำเนียบรัฐบาล-รัฐบาลเดินหน้ายกระดับท่าเรือโดยสารแม่น้ำเจ้าพระยา 29 ท่าสู่ท่าเรืออัจฉริยะ
วันอังคารที่ 7 กุมภาพันธ์ 2566
07/02/2566
รัฐบาลเดินหน้ายกระดับท่าเรือโดยสารแม่น้ําเจ้าพระยา 29 ท่าสู่ท่าเรืออัจฉริยะ
วันอังคารที่ 7 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลเดินหน้ายกระดับท่าเรือโดยสารในแม่น้ําเจ้าพระยาทั้ง 29
ท่าให้เป็นท่าเรืออัจฉริยะอย่างต่อเนื่อง โดยมีท่าเรือที่ดําเนินการเสร็จในช่วงปี 2562 – 2564
เปิดให้บริการแล้ว 6 แห่ง คือ ท่าเรือกรมเจ้าท่า ท่าเรือสะพานพุทธ ท่าเรือนนทบุรี ท่าเรือท่าช้าง ท่าเรือสาทร
และท่าเรือพายัพ ในปี 2565 อีก 2 แห่ง คือ ท่าเรือราชินี และท่าเรือบางโพ สําหรับปี 2566 นี้ จะแล้วเสร็จอีก
3 แห่ง ได้แก่ ท่าเรือพระราม7 ท่าเรือท่าเตียน และท่าเรือเกียกกาย ที่เหลืออีก 18 แห่ง
คาดว่าจะดําเนินการได้ตามแผนคือเสร็จสิ้นในปี 2568 เพื่อให้ทุกท่าเรือเป็นสถานีเรือที่ทันสมัย สะดวก
ปลอดภัย สวยงาม เป็นแลนด์มาร์คเชื่อมต่อกับระบบขนส่งสาธารณะทางถนนและทางรางตามนโยบาย ล้อ-
ราง-เรือ อย่างไร้รอยต่อ ยกระดับคุณภาพชีวิตประชาชน
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-วธ. ประกาศ 16 เทศกาลประเพณีไทย พร้อมยกระดับให้เป็นที่รู้จักระดับนานาชาติ ดึงนักท่องเที่ยวซึมซับวัฒนธรรมที่ดีงาม สร้างงาน สร้างรายได้ ส่งเสริมเศรษฐกิจฐานรากยั่งยืน
วันอังคารที่ 7 กุมภาพันธ์ 2566
วธ. ประกาศ 16 เทศกาลประเพณีไทย พร้อมยกระดับให้เป็นที่รู้จักระดับนานาชาติ ดึงนักท่องเที่ยวซึมซับวัฒนธรรมที่ดีงาม สร้างงาน สร้างรายได้ ส่งเสริมเศรษฐกิจฐานรากยั่งยืน
วธ. ประกาศ 16 เทศกาลประเพณีไทย พร้อมยกระดับให้เป็นที่รู้จักระดับนานาชาติ ดึงนักท่องเที่ยวซึมซับวัฒนธรรมที่ดีงาม สร้างงาน สร้างรายได้ ส่งเสริมเศรษฐกิจฐานรากยั่งยืน
วธ. ประกาศ 16 เทศกาลประเพณีไทย พร้อมยกระดับให้เป็นที่รู้จักระดับนานาชาติ ดึงนักท่องเที่ยวซึมซับวัฒนธรรมที่ดีงาม สร้างงาน สร้างรายได้ ส่งเสริมเศรษฐกิจฐานรากยั่งยืน
นางยุพา ทวีวัฒนะกิจบวร ปลัดกระทรวงวัฒนธรรม กล่าวว่า ตามที่กระทรวงวัฒนธรรม (วธ.) มุ่งขับเคลื่อนงานตามโมเดลเศรษฐกิจใหม่ BCG รวมทั้งผลักดัน “Soft Power” ความเป็นไทยเพิ่มมูลค่าเศรษฐกิจสร้างสรรค์ สร้างรายได้และภาพลักษณ์ที่ดีให้แก่ประเทศอย่างยั่งยืนโดยเฉพาะอุตสาหกรรมวัฒนธรรมสร้างสรรค์ที่มีศักยภาพ 5F โดยขับเคลื่อนงานเทศกาลประเพณีสู่ระดับโลก (Festival) ตลอดจนนโยบายวธ. สนับสนุนส่งเสริมการยกระดับเทศกาลประเพณีของไทยสู่ระดับนานาชาติ จึงได้แต่งตั้งคณะทํางานดําเนินการคัดเลือกเทศกาลประเพณีเพื่อยกระดับไปสู่ระดับชาติและนานาชาติของสํานักงานวัฒนธรรมจังหวัด ประจําปีงบประมาณ พ.ศ. 2566 ซึ่งเป็นเทศกาลประเพณีที่มีศักยภาพและมีความโดดเด่นเพื่อเป็นการฟื้นฟูเศรษฐกิจฐานรากอย่างยั่งยืน สร้างรายได้แก่ประชาชน ตลอดจนศิลปวัฒนธรรม ปราชญ์ชาวบ้าน ได้รับการเผยแพร่สู่สายตาชาวโลก
ปลัด วธ. เปิดเผยว่า ล่าสุด วธ. ได้ดําเนินการคัดเลือกเสร็จแล้ว และประกาศผลการคัดเลือกเทศกาลประเพณีเพื่อยกระดับไปสู่ระดับชาติและนานาชาติของสํานักงานวัฒนธรรมจังหวัด เป็นที่ประจักษ์ จํานวน 16 เทศกาล/ประเพณี ดังนี้ 1. ประเพณีกตัญญูคู่ฟ้า มหาสมโภขเจ้าแม่ลิ้มกอเหนี่ยว จังหวัดปัตตานี 2. เทศกาลมรดกโลกบ้านเชียง จังหวัดอุดรธานี 3. ประเพณีหกเป็งนมัสการพระมหาธาตุเจ้าภูเพียงแช่แห้ง จังหวัดน่าน 4. ประเพณีแห่มาลัยข้าวตอก "มาฆบูชา อารยธรรมอีสาน" จังหวัดยโสธร 5. ประเพณีแห่ผ้าพระบฏพระราชทานถวายพระบรมธาตุนครศรีธรรมราช จังหวัดนครศรีธรรมราช 6. เทศกาลโคราชเมืองศิลปะ KORAT Street Art จังหวัดนครราชสีมา 7. เทศกาลตามรอยอารยธรรมขอมโบราณ ปราสาทศิลา "สด๊กก๊อกธม" จังหวัดสระแก้ว 8. เทศกาลเมืองคราม สกลนคร (KRAM & CRAFT SAKON FESTIVAL) นครหัตถศิลป์โลก เจ้าแห่งครามธรรมชาติ จังหวัดสกลนคร 9. เทศกาลอาหารอร่อย เมืองภูเก็ต เมืองสร้างสรรค์แห่งวิทยาการอาหาร จังหวัดภูเก็ต 10. ประเพณีบุญกลางบ้าน สืบสานตํานานเมืองพนัส จังหวัดชลบุรี 11. เทศกาล "นาฏยแห่งศรัทธา กิ่งกะหร่า น้อมบูชา วิสาขปุรณมี" จังหวัดแม่ฮ่องสอน 12. ประเพณีตักบาตรดอกไม้เข้าพรรษา จังหวัดสระบุรี 13. ประเพณีบวงสรวงพญาศรีสัตตนาคราช เลาะตลาดคนเมืองไทนคร จังหวัดนครพนม 14. เทศกาลไทลื้อ "โฮ่มฮีต โตยฮอย ร้อยใจไทลื้อ" จังหวัดพะเยา 15. เทศกาลอาหารผสานศิลป์ เมืองเพชร เมืองสร้างสรรค์ จังหวัดเพชรบุรี และ16. เทศกาลโคมแสนดวงที่เมืองลําพูน จังหวัดลําพูน
ทั้งนี้ วธ. โดยสํานักงานปลัดกระทรวงวัฒนธรรม จะดําเนินการจัดสรรงบประมาณเพื่อให้สํานักงานวัฒนธรรมจังหวัดนําไปบูรณาการจัดกิจกรรมเพื่อยกระดับเทศกาลประเพณีไปสู่ระดับชาติและนานาชาติ ส่งเสริมการสร้างความสามารถในการแข่งขัน ร่วมกันสืบสาน รวมถึงต่อยอดประเพณีของไทยให้เป็นที่รู้จัก เกิดความสนใจ และอยากกลับมาท่องเที่ยวแก่นักท่องเที่ยวทั้งชาวไทยและต่างประเทศ สร้างรายได้แก่ชุมชน
รัฐบาลไทย-ข่าวทำเนียบรัฐบาล-ครม.ให้ความเห็นชอบต่อร่างจดหมายสนับสนุนการดำเนินงานของธนาคารเพื่อการพัฒนาการลงทุนในโครงสร้างพื้นฐานเอเชีย
วันอังคารที่ 7 กุมภาพันธ์ 2566
07/02/2566
ครม.ให้ความเห็นชอบต่อร่างจดหมายสนับสนุนการดําเนินงานของธนาคารเพื่อการพัฒนาการลงทุนในโครงสร้างพื้นฐานเอเชีย
ครม.ให้ความเห็นชอบต่อร่างจดหมายสนับสนุนการดําเนินงานของธนาคารเพื่อการพัฒนาการลงทุนในโครงสร้างพื้นฐานเอเชีย
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี(ครม.) วันที่ 7 ก.พ. 66 ได้ให้ความเห็นชอบต่อร่างจดหมายสนับสนุนการดําเนินงานของธนาคารเพื่อการพัฒนาการลงทุนในโครงสร้างพื้นฐานเอเชีย (AIIB) พร้อมกับให้รัฐมนตรีว่าการกระทรวงการคลังหรือผู้แทนลงนามในร่างจดหมายสนับสนุนฯ ดังกล่าว
สําหรับการให้ความเห็นชอบนี้ สืบเนื่องจากที่ประเทศไทยได้ลงนามเป็นภาคีสมาชิกตามข้อบทของความตกลงเพื่อการจัดตั้ง AIIB เมื่อวันที่ 29 ก.ย. 58 และความตกลงดังกล่าวมีผลผูกพันเมื่อ 29 ธ.ค. 59 และข้อบทที่ 44 วรรคสอง ของความตกลงก็ได้กําหนดให้ประเทศสมาชิกดําเนินการเพื่อให้บทบัญญัติเกี่ยวกับการให้สถานะ ความคุ้มกัน เอกสิทธิ์ และการยกเว้นแก่ AIIB มีผลบังคับใช้ในดินแดนของตน
น.ส.ไตรศุลี กล่าวว่า AIIB ได้มีหนังสือถึงรัฐมนตรีว่าการกระกระทรวงการคลังขอให้ประเทศไทยในฐานะสมาชิกพิจารณาลงนามในร่างจดหมายสนับสนุนการดําเนินงานของ AIIB เพื่อรับรองว่าการดําเนินงานของ AIIB ในประเทศสมาชิกจะได้รับเอกสิทธิ์ และความคุ้มกันตามที่กําหนด เช่น การคุ้มกันจากกระบวนการพิจารณาทางกฎหมาย การคุ้มกันทรัพย์สิน เอกสิทธิในการติดต่อประสานงาน ความคุ้มกันและเอกสิทธิ์ของเจ้าหน้าที่และลูกจ้าง การยกเว้นภาษีอากร เป็นต้น ซึ่งกระทรงการคลังและหน่วยงานที่เกี่ยวข้องได้ร่วมกันพิจารณาและปรับปรุงร่างจดหมายสนับสนุนฯ ให้อยู่ในขอบเขตของข้อบทของความตกลงฯ โดยไม่เพิ่มภาระผูกพันแก่ประเทศไทย และให้สอดคล้องกับระเบียบของหน่วยงานแล้ว
น.ส.ไตรศุลี กล่าวว่า พันธกรณีภายใต้ความตกลงยังได้ให้ธนาคารแห่งประเทศไทย(ธปท.) เป็นผู้รับฝากสินทรัพย์ของ AIIB ในประเทศไทย เพื่ออํานวยความสะดวกในการขยายการสนับสนุนทางการเงิน ซึ่งเป็นไปตามข้อบทที่ 33 ของความตกลงที่ให้ประเทศสมาชิกแต่งตั้งธนาคารกลางหรือสถบันอื่นใดเป็นสถานที่รับฝากเงินตราหรือทรัพย์สินของ AIIB
นอกจากนี้รัฐบาลจะจัดเตรียมสกุลเงินตราอื่นที่พึงแลกเปลี่ยนได้สําหรับการทําธุรกรรมของ AIIB ในประเทศไทยโดยปราศจากภาษี โดยหากประเทศไทยจะดําเนินการกู้ยืมหรือกอกเอกสารทางการเงินเพื่อวัตถุประสงค์ในการระดมเงินทุน ประเทศไทยต้องให้สิทธิ์แก่ AIIB ไม่น้อยไปกว่าที่ให้กับประเทศอื่นหรือองค์การระหว่างประเทศอื่น และกรณีที่ AIIB เปิดสํานักงานหรือจัดงานอย่างเป็นทางการในประเทศสมาชิก รัฐบาลจะพิจารณาปรับปรุงแก้ไขหลักเกณฑ์ที่จะให้คุ้มครองเอกสิทธิ์และความคุ้มกันเพิ่มเติมสําหรับ AIIB และเจ้าหน้าที่และลูกจ้างของ AIIB ตามความจําเป็น
รัฐบาลไทย-ข่าวทำเนียบรัฐบาล-พม.หนองบัวลำภู จับมือเครือข่าย เร่งช่วยเหลือเยียวยาเด็กนักเรียนถูกไฟคลอก
วันอังคารที่ 7 กุมภาพันธ์ 2566
พม.หนองบัวลําภู จับมือเครือข่าย เร่งช่วยเหลือเยียวยาเด็กนักเรียนถูกไฟคลอก
พม.หนองบัวลําภู จับมือเครือข่าย เร่งช่วยเหลือเยียวยาเด็กนักเรียนถูกไฟคลอก
เมื่อคืนวันที่ 4 กุมภาพันธ์ที่ผ่านมา เกิดเหตุการณ์นักเรียนมัธยมศึกษาในพื้นที่จังหวัดหนองบัวลําภู จํานวน 5 คน ถูกไฟคลอกขณะทํากิจกรรมรอบกองไฟ
วันนี้ (6 ก.พ. 66) นายอนุกูล ปีดแก้ว ปลัดกระทรวงการพัฒนาสังคมและความมั่นคงของมนุษย์ (ปลัด พม.) เปิดเผยว่า ขณะนี้ พัฒนาสังคมและความมั่นคงของมนุษย์จังหวัดหนองบัวลําภู (พมจ.หนองบัวลําภู) พร้อมทีม พม. One Home และหัวหน้าบ้านพักเด็กและครอบครัวจังหวัดหนองบัวลําภู รวมทั้งผู้แทนหน่วยงานที่เกี่ยวข้อง ลงพื้นที่เยี่ยมให้กําลังใจครอบครัวนักเรียนที่ถูกไฟคลอก จํานวน 2 คน ซึ่งแพทย์ให้กลับมาพักรักษาตัวที่บ้านแล้ว เนื่องจากได้รับบาดเจ็บเล็กน้อย แต่มีนักเรียนอีก 3 คน ยังพักรักษาตัวที่โรงพยาบาล โดยนักเรียนคนหนึ่ง อายุ 14 ปี ถูกไฟคลอกมากถึง 90 เปอร์เซ็นต์ของร่างกาย มีอาการสาหัส และกําลังรักษาตัวในห้องปลอดเชื้อ ต้องได้รับการดูแลจากแพทย์อย่างใกล้ชิด
นายอนุกูล กล่าวเพิ่มเติมว่า ทั้งนี้ กระทรวง พม. โดยทีม พม One Home จังหวัดหนองบัวลําภู ได้เร่งให้ความช่วยเหลือเพื่อบรรเทาความเดือดร้อนในเบื้องต้น เป็นการพิจารณาเงินช่วยเหลือกรณีฉุกเฉิน จํานวน 2,000 บาท สําหรับครอบครัวนักเรียนผู้ได้รับบาดเจ็บสาหัส และมอบเงินช่วยเหลือญาติในขั้นต้นจากกองบุญของจังหวัดขอนแก่น รายละ 2,000 บาท อีกทั้งวางแผนการให้ความช่วยเหลือต่างๆ เป็นระยะต่อไป นอกจากนี้ หน่วยงานที่เกี่ยวข้อง ได้แก่ โรงเรียนโนนสังได้มอบเงินช่วยเหลือเยียวยาเบื้องต้นสําหรับผู้ได้รับบาดเจ็บสาหัส จํานวน 10,000 บาท และผู้ได้รับบาดเจ็บ จํานวน 5,000 บาท และนายอําเภอโนนสัง ได้มอบเงินช่วยเหลือค่าใช้จ่ายในการเดินทางและการดูแลสําหรับผู้ปกครองนักเรียน
#ช่วย24ชั่วโมง
#พม24ชม
#ข่าวพม
รัฐบาลไทย-ข่าวทำเนียบรัฐบาล-นายกรัฐมนตรี ตรวจราชการ จ.สมุทรสงคราม
วันอังคารที่ 7 กุมภาพันธ์ 2566
นายกรัฐมนตรี ตรวจราชการ จ.สมุทรสงคราม
วันศุกร์ที่ 3 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
พลเอก ประยุทธ์ จันทร์โอชา นายกรัฐมนตรี ตรวจราชการ จ.สมุทรสงคราม ในวันนี้(3ก.พ.66)
เพื่อติดตามแนวทางการพัฒนาเศรษฐกิจฐานรากและการพัฒนาชุมชนอย่างยั่งยืน ประกอบด้วย
แนวทางการพัฒนาโครงข่ายระบบรถไฟเชื่อมต่อ จ.สมุทรสงคราม เส้นทาง วงเวียนใหญ่-มหาชัย-บ้านแหลม-
แม่กลอง ระยะทางรวม 66.9 กม.
โครงการก่อสร้างระบบระบายน้ําหลักและระบบป้องกันน้ําท่วมชุมชนเมืองสมุทรสงครามและชุมชนต่อเนื่อง
พร้อมทั้งตรวจเยี่ยมวิถีเศรษฐกิจชุมชน ที่สถานีรถไฟแม่กลอง
จากนั้นเดินทางไปรับฟังปัญหาและข้อเสนอจากประชาชนชาวสมุทรสงครามเพื่อหาแนวทางส่งเสริมเศรษฐกิจส
ร้างมูลค่าและยกระดับรายได้ประชาชน ณ วิทยาลัยเทคนิคสมุทรสงคราม ต.ลาดใหญ่ อ.เมืองสมุทรสงคราม
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.อนุมัติเพิ่มวงเงินงบประมาณและขยายระยะเวลาก่อหนี้ผูกพันข้ามปีงบประมาณโครงการก่อสร้างทางหลวงพิเศษระหว่างเมืองสายบางปะอิน-สระบุรี-นครราชสีมา จำนวน 12 ตอน วงเงิน 4,970.71 ล้านบาท
วันอังคารที่ 7 กุมภาพันธ์ 2566
07/02/2566
ครม.อนุมัติเพิ่มวงเงินงบประมาณและขยายระยะเวลาก่อหนี้ผูกพันข้ามปีงบประมาณโครงการก่อสร้างทางหลวงพิเศษระหว่างเมืองสายบางปะอิน-สระบุรี-นครราชสีมา จํานวน 12 ตอน วงเงิน 4,970.71 ล้านบาท
ครม.อนุมัติเพิ่มวงเงินงบประมาณและขยายระยะเวลาก่อหนี้ผูกพันข้ามปีงบประมาณโครงการก่อสร้างทางหลวงพิเศษระหว่างเมืองสายบางปะอิน-สระบุรี-นครราชสีมา จํานวน 12 ตอน วงเงิน 4,970.71 ล้านบาท
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 7 ก.พ. 66 ได้อนุมัติการเพิ่มวงเงินงบประมาณและขยายระยะเวลาก่อหนี้ผูกพันข้ามปีงบประมาณโครงการก่อสร้างทางหลวงพิเศษระหว่างเมืองสายบางปะอิน-สระบุรี-นครราชสีมา จํานวน 12 ตอน วงเงิน 4,970.71 ล้านบาท ตามที่กระทรวงคมนาคมเสนอ ประกอบด้วย
ขยายระยะเวลาก่อหนี้ผูกพันฯ จากปีงบประาณ 59-63 เป็น 59-66 จํานวน 3 ตอน ได้แก่ ตอนที่5,20 และ 24 ขยายระยะเวลาก่อหนี้ผูกพันฯ จากปีงบประมาณ 59-63 เป็นปีงบประมาณ 59-67 จํานวน 5 ตอน ได้แก่ ตอนที่ 2,18,19,34 และ39 และขยายระยะเวลาก่อหนี้ผูกพันฯ จากปีงบประมาณ 59-63 เป็นปีงบประมาณ 59-68 จํานวน 4 ตอน ได้แก่ ตอนที่1,4,21 และ23
น.ส.ไตรศุลี กล่าวว่า วงเงินค่าก่อสร้างที่เพิ่มขึ้นครั้งนี้จะทําให้กรอบวงเงินค่าก่อสร้างทั้งโครงการรวมการก่อสร้าง 40 ตอน เพิ่มจากเดิม 59,410.24 ล้านบาท เป็น 64,380.95 ล้านบาท และวงเงินลงทุนรวมทั้งโครงการ(รวมค่าจัดการกรรมสิทธิ์ 6,630ล้านบาทซึ่งเบิกจ่ายเสร็จสิ้นแล้ว) เพิ่มจาก 66,040.24 ล้านบาท เป็น 72,795.90 ล้านบาท ซึ่งยังอยู่ในกรอบที่ ครม. อนุมัติงบประมาณสําหรับทั้งโครงการครั้งแรกเมื่อวันที่ 8 มี.ค. 59 ที่ 76,600 ล้านบาท โดยค่าก่อสร้างรวมยังต่ํากว่าวงเงินค่าก่อสร้างที่ ครม. อนุมัติ ร้อยละ 7.99 ขณะเงินลงทุนทั้งโครงการต่ํากว่ากรอบวงเงินที่ ครม. อนุมัติร้อยละ 7.30 แต่ที่ต้องเสนอให้ ครม. อนุมัติครั้งนี้เนื่องมาจากค่าก่อสร้างที่เพิ่มขึ้นและระยะเวลาดําเนินการได้เกินกว่ารายการก่อหนี้ผูกพันข้ามปีงบประมาณที่ครม. เคยอนุมัติสําหรับการก่อสร้างแต่ละตอน
สําหรับความจําเป็นที่ต้องขออนุมัติเพิ่มวงเงินค่าก่อสร้างดังกล่าว กระทรวงคมนาคมรายงานว่าเนื่องจากมีงานก่อสร้างที่พบอุปสรรคจําเป็นต้องปรับปรุงแบบก่อสร้างให้เหมาะสม ใน 4 กรณี ได้แก่ 1.สภาพพื้นที่ในสถานที่ทําการก่อสร้างเปลี่ยนแปลงจากเดิม 2.ต้องปรับปรุงรูปแบบทางวิศวกรรมให้สอดคล้องกับสภาพทางกายภาพของพื้นที่ในปัจจุบัน 3.ปรับปรุงให้เหมาะสอดคล้องกับโครงสร้างสาธารณูปโภคหรือความจําเป็นของหน่วยงานที่โครงการตัดผ่าน และ 4.ปรับปรุงรูปแบบการก่อสร้างเพื่อบรรเทาผลกระทบต่อข้อร้องเรียนของประชาชนในพื้นที่และให้สอดคล้องกับโครงข่ายถนนที่ประชาชนใช้ทางในปัจจุบัน
ทั้งนี้ ณ เดือน พ.ย. 65 โครงการฯ มีความคืบหน้างานก่อสร้างคืบหน้าร้อยละ 87.67 จากแผนที่ ณ เวลาดังกล่าวต้องมีความคืบหน้าร้อยละ 89.67 หรือล่าช้าไปจากแผนร้อยละ 2 ซึ่ง ครม. ได้มอบหมายให้กระทรวงคมนาคม โดยกรมทางหลวงเร่งรัดดําเนินการแก้ไขไขสัญญาเพิ่มเติมตามที่ได้อนุมัติในครั้งนี้ และกํากับการก่อสร้างงานโยธาในส่วนที่หลือให้แล้วเสร็จตามแผนงานที่กําหนด
รัฐบาลไทย-ข่าวทำเนียบรัฐบาล-​รัฐบาลจัดพิธีไหว้ครูมวยไทยและแม่ไม้มวยไทย เนื่องในวันมวยไทย 6 ก.พ.
วันอังคารที่ 7 กุมภาพันธ์ 2566
​รัฐบาลจัดพิธีไหว้ครูมวยไทยและแม่ไม้มวยไทย เนื่องในวันมวยไทย 6 ก.พ.
วันจันทร์ที่ 6 กุมภาพันธ์ 2566
ต่อจากนี้ไป ขอเชิญรับฟังไทยคู่ฟ้า
รัฐบาลกําหนดให้วันที่ 6 ก.พ. ของทุกปีเป็นวันมวยไทย
ซึ่งตรงกับวันเสด็จขึ้นครองราชสมบัติของสมเด็จพระสรรเพชญ์ที่ 8 หรือพระเจ้าเสือ
พระมหากษัตริย์ไทยที่มีพระปรีชาสามารถด้านมวยไทยเป็นที่ประจักษ์ สําหรับวันมวยไทยประจําปี 2566
มีกิจกรรมในวันนี้(6ก.พ.66) ที่ วัดตึก หรือ ตําหนักพระเจ้าเสือ จ.พระนครศรีอยุธยา เช่น
พิธีบวงสรวงสมเด็จพระเจ้าเสือ พิธีครอบครู พิธีไหว้ครูร่ายรํามวยไทยเทิดพระเกียรติสมเด็จพระเจ้าเสือ
นอกจากนี้ ยังมีการแสดงการไหว้ครูมวยไทยและแม่ไม้มวยไทยที่ยิ่งใหญ่ที่สุดในโลกด้วยจํานวน 5,000 คน
บันทึกสถิติ Guinness World Records ที่อุทยานราชภักดิ์ อ.หัวหิน จ.ประจวบคีรีขันธ์
เพื่อเผยแพร่ศิลปะการต่อสู้มวยไทย มรดกวัฒนธรรมอันทรงคุณค่าของชาติสู่สายตาชาวโลก
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ครม.อนุมัติเพิ่มจำนวนนิสิตตามโครงการเพชรในตม จากเดิม 45 คน เป็น 161 คน เริ่มปี 2566 เป็นต้นไป
วันอังคารที่ 7 กุมภาพันธ์ 2566
07/02/2566
ครม.อนุมัติเพิ่มจํานวนนิสิตตามโครงการเพชรในตม จากเดิม 45 คน เป็น 161 คน เริ่มปี 2566 เป็นต้นไป
ครม.อนุมัติเพิ่มจํานวนนิสิตตามโครงการเพชรในตม จากเดิม 45 คน เป็น 161 คน เริ่มปี 2566 เป็นต้นไป
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 7 ก.พ. 66 ได้อนุมัติการเพิ่มจํานวนการรับนิสิตโครงการเพชรในตม จากเดิม 45 คน เป็น 161 คน หรือเพิ่มขึ้น 116 คน โดยแยกกลุ่มที่1 จาก 73 จังหวัดทั่วประเทศ จังหวัดละ 2 คน ยกเว้นผู้มีภูมิลําเนาในกรุงเทพฯ และจังหวัดชายแดนใต้ และกลุ่มที่2 นิสิตจากจังหวัดชายแดนใต้ ประกอบด้วย จ.ปัตตานี ยะลา นราธิวาสและสงขลา 4 อําเภอ (จะนะ, เทพา,นาทวี และสะบ้าย้อย) จํานวน 15 คน
พร้อมกันนี้ ได้เห็นชอบให้บรรจุบัณฑิตจํานวน 161 คนตามโครงการ เป็นข้าราชการครูในสังกัดสํานักงานคณะกรรมการการศึกษาขั้นพื้นฐาน (สพฐ.) ในโรงเรียนพื้นที่ภูมิลําเนาของนิสิตตามโครงการหรือหมู่บ้านใกล้เคียงโดยไม่ต้องสอบแข่งขันเป็นกรณีพิเศษ พร้อมกับให้จัดสรรงบประมาณรายจ่ายประจําปีงบประมาณ พ.ศ.2567 ตามความจําเป็นและเหมาะสมต่อไป
น.ส.ไตรศุลี กล่าวว่า การเพิ่มจํานวนนิสิตตามโครงการฯ ในครั้งนี้ เนื่องจากคณะกรรการอํานวยการโครงการเพชรในตมได้รับทราบจากรายงานว่า จํานวนครูในโรงเรียนในพื้นที่ห่างไกล ทุรกันดาร ตลอดจนพื้นที่แนวชายแดนยังคงชาดแคลนครูระดับชั้นประถมศึกษา ขณะที่การผลิตบุคลากรครูของโครงการปีละ 45 คนยังไม่เพียงพอ สํานักกิจการมวลชนและสารนิเทศ กอ.รมน. จึงได้เสนอแนวทางการรับนิสิตตามโครงการเพิ่มเติมตามจํานวนดังกล่าว เพื่อเป็นการขยายโอกาสและลดความเหลื่อมล้ําทางการกศึกษาให้กับเยาวชนทั่วประเทศ
ทั้งนี้ กอ.รมน. ได้ประมาณการค่าใช้จ่ายของโครงการภายหลังเพิ่มจํานวนนิสิตร่วมโครงการว่า งบประมาณตามโครงการจะเพิ่มขึ้นตั้งแต่ปี 2566 เป็นต้นไป โดยเบื้องต้นคาดว่าปี 2566-69 งบประมาณจะอยู่ที่ 14.48 ล้านบาท 18.98 ล้านบาท 24.33 ล้านบาท และ 29.09 ล้านบาท ตามลําดับ ซึ่งปี 2566 ที่งบประมาณเพิ่มขึ้น 5.39 ล้านบาท จากเดิมที่ กอ.รม. จัดเตรียมงบประมาณไว้ 9.09 ล้านบาทนั้น ส่วนที่เพิ่มขึ้นจะใช้จ่ายจากงบของ กอ.รมน. จากนั้นจมีการตั้งงบประมาณตามโครงการเพิ่มเติมในในปี 2567 เป็นต้นไป
ทั้งนี้ โครงการเพชรในตมจัดขึ้นเพื่อวัตถุประสงค์การพัฒนาบุคลากรในหมู่บ้าน อพป. ซึ่งเป็นพื้นที่ห่างไกลให้มีความรู้ทั้งด้านการศึกษา การพัฒนาเศรษฐกิจ สังคม และการปกครอง เพื่อให้มีบุคคลที่มีความสามารถไปเป็นครูผู้พัฒนาในท้องถิ่นของตนเองหรือพื้นที่ใกล้เคียง ซึ่งนับแต่เริ่มโครงการมาตั้งแต่ปี 2529 ถึง 2565 มีนิสิตเข้ารับการศึกษาตามโครงการรวม 37 รุ่น จํานวน 1,259 คน จบการศึกษาแล้ว 1,034 คน และกําลังศึกษาชั้นปีที่ 1-5 จํานวน 225 คน
รัฐบาลไทย-ข่าวทำเนียบรัฐบาล-“รมว.เฮ้ง” ห่วงหนุ่มทีวีเสียชีวิตคาโต๊ะทำงาน สั่ง กสร. และ สปส. เร่งช่วยเหลือสิทธิประโยชน์พร้อมตรวจสอบข้อเท็จจริง
วันอังคารที่ 7 กุมภาพันธ์ 2566
07/02/2566
“รมว.เฮ้ง” ห่วงหนุ่มทีวีเสียชีวิตคาโต๊ะทํางาน สั่ง กสร. และ สปส. เร่งช่วยเหลือสิทธิประโยชน์พร้อมตรวจสอบข้อเท็จจริง
นายสุชาติ ชมกลิ่น รัฐมนตรีว่าการกระทรวงแรงงาน ห่วงใยทายาทหนุ่มใหญ่ฝ่ายจัดทําผัง TNN วัย 44 ปี เสียชีวิตจากกล้ามเนื้อหัวใจตายเฉียบพลันบนโต๊ะทํางาน เมื่อ 6 ก.พ. 66 ที่ผ่านมา พร้อมแสดงความเสียใจต่อครอบครัวผู้เสียชีวิต สั่งการให้ สปส.และ กสร. เร่งช่วยเหลือสิทธิ
นายสุชาติ ชมกลิ่น รัฐมนตรีว่าการกระทรวงแรงงาน กล่าวว่า ตนได้รับรายงานข่าวของหนุ่มใหญ่ฝ่ายจัดทําผังรายการทีวีเสียชีวิตคาโต๊ะทํางาน ผมขอแสดงความเสียใจกับเหตุการณ์ที่เกิดขึ้น
พร้อมนี้ ได้มอบหมายให้นายบุญสงค์ ทัพชัยยุทธ์ เลขาธิการสํานักงานประกันสังคม และนายนิยม สองแก้ว อธิบดีกรมสวัสดิการและคุ้มครองแรงงาน เร่งช่วยเหลือสิทธิประโยชน์ให้กับทายาทผู้เสียชีวิต พร้อมตรวจสอบข้อเท็จจริงกรณีดังกล่าวโดยด่วน
ในส่วนสํานักงานประกันสังคม ได้ตรวจสอบข้อเท็จจริงกรณีดังกล่าวแล้ว พบว่า ผู้เสียชีวิตชื่อ
นายศราวุฒิ ศรีสวัสดิ์ อายุ 44 ปี เป็นพนักงานบริษัท ไทยนิวส์ เน็ตเวิร์ค (ทีเอ็นเอ็น) จํากัด เสียชีวิต
จากกล้ามเนื้อหัวใจตายเฉียบพลันบนโต๊ะทํางาน ซึ่งบริษัทฯ ของลูกจ้างที่เสียชีวิตอยู่ในเขตความผิดชอบ
ของสํานักงานประกันสังคมกรุงเทพมหานครพื้นที่ 3 ซึ่งหากกรณีดังกล่าวเป็นการเสียชีวิตเนื่องจาก
การทํางานจะได้รับสิทธิประโยชน์ดังนี้ เงินค่าทําศพ จ่ายให้แก่ผู้จัดการศพ จํานวน 50,000 บาท เงินทดแทนกรณีเสียชีวิตจ่ายให้ทายาทผู้มีสิทธิ ในอัตราร้อยละ 70 ของค่าจ้างรายเดือน มีกําหนด 10 ปี เงินบําเหน็จชราภาพจากกองทุนประกันสังคม แต่หากเสียชีวิตไม่เนื่องจากการทํางานจะได้รับสิทธิเป็นเงินค่าทําศพ 50,000 บาท เงินสงเคราะห์กรณีเสียชีวิต และเงินบําเหน็จชราภาพ ซึ่งจะได้เร่งดําเนินการให้ความช่วยเหลือและประสานทายาทผู้เสียชีวิตเพื่อรับสิทธิประโยชน์จากสํานักงานประกันสังคมต่อไป
สําหรับในส่วนของกรมสวัสดิการและคุ้มครองแรงงาน ขณะนี้พนักงานตรวจแรงงานอยู่ระหว่างตรวจสอบข้อเท็จจริงเกี่ยวกับสภาพการจ้างงานว่านายจ้างปฏิบัติถูกต้องตามกฎหมายหรือไม่ เช่น นายจ้าง ได้จัดวันหยุดประจําสัปดาห์ให้กับลูกจ้างหรือไม่ ถ้านายจ้างให้ทํางานโดยไม่ได้กําหนดวันหยุดประจําสัปดาห์ ถือว่านายจ้างมีความผิด ในกรณีที่นายจ้างให้ทํางานล่วงเวลาต้องดูว่าได้รับความยินยอมจากลูกจ้างหรือไม่ กรณีที่นายจ้างสั่งให้ลูกจ้างทํางานล่วงเวลาโดยไม่ได้รับความยินยอมจากลูกจ้างมีเพียงกรณีเดียวคือลักษณะของงานที่ต้องทําติดต่อกันไป ถ้าหยุดจะเสียหายแก่งาน หรือเป็นงานฉุกเฉิน จึงจะสามารถสั่งให้ลูกจ้างทําได้ อย่างไรก็ตามการที่นายจ้างให้ลูกจ้างทํางานในวันหยุด ทํางานล่วงเวลา และทํางานล่วงเวลาในวันหยุดต้องอยู่ภายใต้เงื่อนไขของกฎหมายคุ้มครองแรงงานด้วยว่า สัปดาห์หนึ่งต้องไม่เกิน 36 ชั่วโมง หากพบว่านายจ้างฝ่าฝืนไม่ปฏิบัติตามมีโทษจําคุกไม่เกิน 6 เดือน ปรับไม่เกิน 1 แสนบาท หรือทั้งจําทั้งปรับ
ทั้งนี้ กระทรวงแรงงาน โดยสํานักงานประกันสังคมและกรมสวัสดิการและคุ้มครองแรงงาน พร้อมเข้าดูแลสิทธิประโยชน์อันมีเป้าหมายการให้บริการและสร้างหลักประกันความมั่นคงในการดํารงชีวิต
แก่ลูกจ้าง ผู้ประกันตน เพื่อให้ได้รับประโยชน์สูงสุดเป็นสําคัญ
รัฐบาลไทย-ข่าวทำเนียบรัฐบาล-โฆษกรัฐบาลเผย นายกฯ เสียใจอย่างยิ่งต่อเหตุการณ์แผ่นดินไหวขนาด 7.7 ทางตะวันออกเฉียงใต้ของสาธารณรัฐทูร์เคีย (ตุรกี) ติดกับพรมแดนประเทศซีเรีย
วันอังคารที่ 7 กุมภาพันธ์ 2566
07/02/2566
โฆษกรัฐบาลเผย นายกฯ เสียใจอย่างยิ่งต่อเหตุการณ์แผ่นดินไหวขนาด 7.7 ทางตะวันออกเฉียงใต้ของสาธารณรัฐทูร์เคีย (ตุรกี) ติดกับพรมแดนประเทศซีเรีย
โฆษกรัฐบาลเผย นายกฯ เสียใจอย่างยิ่งต่อเหตุการณ์แผ่นดินไหวขนาด 7.7 ทางตะวันออกเฉียงใต้ของสาธารณรัฐทูร์เคีย (ตุรกี) ติดกับพรมแดนประเทศซีเรีย
วันที่7 กุมภาพันธ์ 2566 นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ได้รับทราบด้วยความเสียใจอย่างยิ่งต่อเหตุการณ์แผ่นดินไหวขนาด 7.7 ศูนย์กลางอยู่ในเขต Pazarcık ทางตอนใต้ของจังหวัด Kahramanmaras (ห่างจากกรุงอังการาประมาณ 580 กิโลเมตร) มีศูนย์กลางลึกลงไป 7 กิโลเมตร ติดกับพรมแดนประเทศซีเรีย ในช่วงเช้าของวันที่ 6 กุมภาพันธ์ 2566 จนเกิดความสูญเสียต่อชีวิต และบาดเจ็บจํานวนมาก
ในนามของรัฐบาลและประชาชนชาวไทย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวแสดงความเสียใจอย่างสุดซึ้งต่อสาธารณรัฐทูร์เคีย (ตุรกี) และทุกประเทศที่ได้รับผลกระทบจากภัยพิบัติที่เกิดขึ้น นายกรัฐมนตรีเชื่อมั่นว่า ด้วยความเป็นน้ําหนึ่งใจเดียวกันจะสามารถก้าวผ่านภัยพิบัติในครั้งนี้ในเร็ววัน พื้นที่ที่ได้รับผลกระทบจะได้รับการฟื้นฟูได้โดยเร็ว อย่างไรก็ตาม ไทยพร้อมให้ความช่วยเหลือ ผ่านการประสานงานอย่างใกล้ชิดระหว่างหน่วยงานที่เกี่ยวข้อง
ทั้งนี้ โฆษกประจําสํานักนายกรัฐมนตรี กล่าวว่า นายกรัฐมนตรีติดตามสถานการณ์ผ่านทางกระทรวงการต่างประเทศ ตอนนี้ยังไม่พบว่ามีคนไทยบาดเจ็บและเสียชีวิต โดยขอให้ประชาชนไทยในพื้นที่ระมัดระวัง โดยตรวจสอบและติดตามข่าวสาร ตลอดจนคําเตือนจากทางการตุรกี โดยเฉพาะความเป็นไปได้ที่จะเกิดอาฟเตอร์ช็อกอย่างสม่ําเสมอ หากต้องการความช่วยเหลือจําเป็นเร่งด่วน สามารถติดต่อหมายเลขฉุกเฉินของสถานเอกอัครราชทูตฯ +90 533 641 5698 ได้ตลอด 24 ชั่วโมง และทาง Facebook Page สถานเอกอัครราชทูต ณ กรุงอังการา
รัฐบาลไทย-ข่าวทำเนียบรัฐบาล-ศาลสั่งปิดชั่วคราว “กองสลากพลัส”
วันอังคารที่ 7 กุมภาพันธ์ 2566
ศาลสั่งปิดชั่วคราว “กองสลากพลัส”
ศาลสั่งปิดชั่วคราว “กองสลากพลัส”
วันนี้ 7 ก.พ. 66 ศาลอาญาได้มีคําสั่งคุ้มครองชั่วคราว ห้ามจําหน่ายสลากกินแบ่งรัฐบาลผ่านแพลตฟอร์มกองสลากพลัส และปิดเว็บไซต์ชั่วคราว
นายชัยวุฒิ ธนาคมานุสรณ์ รัฐมนตรีว่าการกระทรวงดิจิทัลเพื่อเศรษฐกิจและสังคม (ดีอีเอส) เปิดเผยว่า จากกรณีที่กระทรวงดิจิทัลเพื่อเศรษฐกิจและสังคม ได้ยื่นคําร้องขอให้ศาลมีคําสั่งระงับการทําให้แพร่หลาย หรือลบแพลตฟอร์มกองสลากพลัสออกจากระบบคอมพิวเตอร์ เนื่องจากได้รับแจ้งว่ามีการขายสลากกินแบ่งรัฐบาลเกินราคา และความผิดอื่น ๆ รวมถึงการขายสลากกินแบ่งรัฐบาลให้เด็กและเยาวชนซึ่งมีอายุต่ํากว่า 20 ปี ซึ่งเป็นการกระทําที่ผิดกฎหมายและอาจเข้าข่ายขัดต่อความสงบเรียบร้อยหรือศีลธรรมอันดีของประชาชน โดยอยู่ระหว่างกระบวนพิจารณาของศาล
ล่าสุด ศาลได้มีคําสั่งคุ้มครองชั่วคราว ห้ามมิให้กระทําซ้ําหรือกระทําต่อไปซึ่งการจําหน่ายสลากกินแบ่งรัฐบาลผ่านแพลตฟอร์มกองสลากพลัส และห้ามทําให้แพร่หลายซึ่งข้อมูลคอมพิวเตอร์ของแพลตฟอร์มกองสลากพลัสไว้ชั่วคราวจนกว่าศาลจะมีคําสั่งเป็นอย่างอื่น
ทั้งนี้ คดีดังกล่าว จะมีการไต่สวนนัดสุดท้ายในวันที่ 20 มีนาคม 2566 และศาลจะได้มีคําสั่งในคดีหลังการไต่สวนแล้วเสร็จต่อไป
___________________
รัฐบาลไทย-ข่าวทำเนียบรัฐบาล-ครม.รับทราบคืบหน้าโครงการ “บ้านคนไทยประชารัฐ”  สำหรับผู้ถือบัตรสวัสดิการแห่งรัฐ และผู้มีรายได้น้อยกว่า 3.5หมื่นบาท/เดือน ก่อสร้างเสร็จแล้ว 1 พื้นที่จ.ประจวบคีรีขันธ์
วันอังคารที่ 7 กุมภาพันธ์ 2566
07/02/2566
ครม.รับทราบคืบหน้าโครงการ “บ้านคนไทยประชารัฐ”  สําหรับผู้ถือบัตรสวัสดิการแห่งรัฐ และผู้มีรายได้น้อยกว่า 3.5หมื่นบาท/เดือน ก่อสร้างเสร็จแล้ว 1 พื้นที่จ.ประจวบคีรีขันธ์
ครม.รับทราบคืบหน้าโครงการ “บ้านคนไทยประชารัฐ”  สําหรับผู้ถือบัตรสวัสดิการแห่งรัฐ และผู้มีรายได้น้อยกว่า 3.5หมื่นบาท/เดือน ก่อสร้างเสร็จแล้ว 1 พื้นที่จ.ประจวบคีรีขันธ์ ขยายเวลาให้อัตราดอกเบี้ยผ่อนปรันอีก1ปี  พร้อมอนุมัติกรมธนารักษ์เดินหน้าโครงการ
น.ส.ทิพานัน ศิริชนะ รองโฆษกประจําสํานักนายกรัฐมนตรี เปิดเผยผลการประชุมคณะรัฐมนตรี (ครม.) วันที่ 7 กุมภาพันธ์ 2566 ว่า ที่ประชุมครม. รับทราบผลการดําเนินโครงการ “บ้านคนไทยประชารัฐ” บนที่ดินราชพัสดุ และมีมติอนุมัติให้กําหนดระยะเวลาการให้อัตราดอกเบี้ยผ่อนปรน (Pre Finance และ Post Finance) สําหรับธุรกรรมนโยบายภาครัฐ (PSA) โครงการฯ จากเดิม ที่ ครม. ได้ให้ความเห็นชอบไว้เมื่อวันที่ 3 มกราคม 2561 โดยขยายระยะเวลาออกไปอีก 1 ปี ระหว่างวันที่ 3 มกราคม 2566 – 2 มกราคม 2567 เพื่อให้อัตราดอกเบี้ยคงเดิม โดยให้สถาบันการเงินเฉพาะกิจปฏิบัติ ตามประกาศ ธปท. กฎหมายอื่นที่เกี่ยวข้อง และมติ ครม. อย่างเคร่งครัด
น.ส.ทิพานัน กล่าวว่า รัฐบาล พล.อ.ประยุทธ์ จันทร์โอชา มุ่งมั่นดําเนินโครงการบ้านคนไทยประชารัฐ จํานวน 2,757 ยูนิต เพื่อให้ประชาชน 3 กลุ่มเป้าหมาย คือ ผู้ได้รับสิทธิในบัตรสวัสดิการแห่งรัฐ ผู้มีรายได้ไม่เกิน 35,000 บาทต่อเดือน และประชาชนทั่วไปได้มีที่อยู่อาศัยเป็นของตัวเอง โดยเป็นโครงการบ้านแฝด/บ้านแถว/อาคารชุดพักอาศัย ที่มีพื้นที่ใช้สอยไม่น้อยกว่า 28 ตร.ม. ในระดับราคา 350,000-700,000 บาท ซึ่งเป็นโครงการการผ่อนชําระสู่การเช่าระยะยาว กรรมสิทธิ์ที่อยู่อาศัยเป็นของผู้ได้รับสิทธิอยู่อาศัยและผู้ได้รับสิทธิพัฒนาโครงการ ซึ่งมีมาตรการสินเชื่อ ดังนี้
1. สินเชื่อเพื่อที่อยู่อาศัย (Post Finance) กําหนดอัตราดอกเบี้ย คือ อัตราดอกเบี้ยผ่อนปรนปีที่ 1-4 ร้อยละ 2.75 ต่อปี หลังจากนั้น กรณีรายย่อย MRR - ร้อยละ 0.75 ต่อปี หรือกรณีสวัสดิการหักเงินเดือน MRR - ร้อยละ 1 ต่อปี มีระยะเวลาการกู้ไม่เกิน 30 ปีโดยมีการผ่อนปรนการกําหนดอัตราส่วนรายจ่ายในการชําระหนี้/ราย/เดือน (DSR) หรืออัตราส่วนภาระผ่อนชําระหนี้รวมต่อรายได้สุทธิรวม (DIR) ตามที่ธนาคารกําหนด
2. สินเชื่อเพื่อพัฒนาโครงการที่อยู่อาศัย (Pre Finance) กําหนดอัตราดอกเบี้ย คือ อัตราดอกเบี้ยผ่อนปรนปีที่ 1-3 ร้อยละ 3 ต่อปี หลังจากนั้น MLR - ไม่เกินร้อยละ 1 ต่อปี ระยะการกู้ ไม่เกิน 5 ปี เพื่อสนับสนุนสินเชื่อให้ผู้ประกอบการ และหรือ บริษัท ธนารักษ์พัฒนาสินทรัพย์ จํากัดที่เข้าร่วมพัฒนาโครงการ
“โครงการบ้านคนไทยประชารัฐ 8 พื้นที่ ได้แก่ ชลบุรี เชียงใหม่ เชียงราย ขอนแก่น ลําปาง นครพนม ประจวบคีรีขันธ์ และอุดรธานี ได้ดําเนินการก่อสร้างเรียบร้อยแล้วใน 1 พื้นที่ คือ จ.ประจวบคีรีขันธ์ ส่วนพื้นที่ใน 7 จังหวัดที่เหลือที่ไม่สามารถดําเนินการต่อได้ ในวันนี้ ครม. จึงมีมติอนุมัติให้กรมธนารักษ์นําที่ราชพัสดุที่รองรับการดําเนินโครงการดังกล่าวใน 7 จังหวัดเดินหน้ารองรับการดําเนินโครงการสําคัญอื่น ๆ ตามนโยบายของรัฐบาล หรือนําไปบริหารจัดการหรือพัฒนาจัดหาประโยชน์เพื่อสร้างรายได้ให้แก่ภาครัฐต่อไป เพื่อให้บรรลุถึงเป้าหมายที่ประชาชนมีคุณภาพชีวิตที่ดีและรัฐมีการพัฒนาที่มั่นคงมั่งคั่งและยั่งยืน” น.ส.ทิพานัน กล่าว
รัฐบาลไทย-ข่าวทำเนียบรัฐบาล-กรมเจ้าท่า ประชุมร่วม TNSC หารือแนวทางการพัฒนาพาณิชยนาวีไทย รองรับการเติบโตของการค้าระหว่างประเทศ
วันอังคารที่ 7 กุมภาพันธ์ 2566
กรมเจ้าท่า ประชุมร่วม TNSC หารือแนวทางการพัฒนาพาณิชยนาวีไทย รองรับการเติบโตของการค้าระหว่างประเทศ
...
กรมเจ้าท่า ประชุมร่วม TNSC หารือแนวทางการพัฒนาพาณิชยนาวีไทย รองรับการเติบโตของการค้าระหว่างประเทศ
ตามนโยบายของรัฐบาลและกระทรวงคมนาคม นายศักดิ์สยาม ชิดชอบ รัฐมนตรีว่าการกระทรวงคมนาคม และ ดร.อธิรัฐ รัตนเศรษฐ รัฐมนตรีช่วยว่าการกระทรวงคมนาคม มอบหมายให้กรมเจ้าท่าเตรียมความพร้อมด้านพาณิชยนาวี เพิ่มคุณภาพในด้านโลจิสติกส์เพื่อให้สามารถแข่งขันกับนานาประเทศได้อย่างยั่งยืน
วันที่ 6 กุมภาพันธ์ 2566 นายสรพงศ์ ไพฑูรย์พงษ์ รักษาการอธิบดีกรมเจ้าท่า กระทรวงคมนาคม เป็นประธานการประชุมหารือระหว่างกรมเจ้าท่าและสภาผู้ส่งสินค้าทางเรือแห่งประเทศไทย
(Thai National Shippers' Council) เพื่อหารือถึงประเด็นการพัฒนาพาณิชยนาวีไทยเพื่อรองรับการเติบโตของการค้าระหว่างประเทศ พร้อมด้วย นายสมชาย สุมนัสขจรกุล รองอธิบดีกรมเจ้าท่า ด้านวิชาการ ผู้แทนจากกองส่งเสริมการพาณิชยนาวี ผู้แทนจากสํานักกฎหมาย ผู้แทนจากสํานักแผนงาน และผู้แทนจากสํานักพัฒนาและบํารุงรักษาทางน้ํา กรมเจ้าท่า ณ ห้องประชุมชั้น 10 อาคาร 162 ปี กรมเจ้าท่า
การประชุมในครั้งนี้ ได้หารือร่วมกัน ถึงแนวทางการส่งเสริมบทบาทของผู้ส่งสินค้า (Shippers) เพื่อผลักดันการแก้ปัญหาการถ่ายลํา (Transshipment) การเก็บข้อมูลสถิติค่าระวาง ปริมาณสินค้า ตู้สินค้า ปัญหาความแออัดในท่าเรือแหลมฉบังและท่าเรือกรุงเทพ และการเร่งรัดการพัฒนาระบบ Port Community System (PCS) และการผลักดันการค้าที่เป็นธรรม (Fair Trade) ทั้งสายเรือและผู้ส่งสินค้า รวมไปถึงการขุดลอกร่องน้ําในพื้นที่จังหวัดสงขลา โดยกรมเจ้าท่า ยินดีดําเนินการในส่วนที่อยู่ในกรอบอํานาจหน้าที่ของกรมเจ้าท่า ทั้งนี้ จะเร่งผลักดันการดําเนินงานของหน่วยงานที่เกี่ยวข้อง ผ่านกลไกคณะกรรมการที่แต่งตั้ง ตลอดจนพัฒนาความร่วมมือระหว่างกรมเจ้าท่า หน่วยงานภาครัฐ และหน่วยงานเอกชนที่เกี่ยวข้อง รวมไปถึงสภาผู้ส่งสินค้าทางเรือแห่งประเทศไทย เพื่อทํางานร่วมกันในการขับเคลื่อนการแก้ไขปัญหาอุปสรรคต่างๆ และส่งเสริมการพัฒนากิจการพาณิชยนาวีของไทยต่อไป
รัฐบาลไทย-ข่าวทำเนียบรัฐบาล-​ปลัดกระทรวงวัฒนธรรมร่วมงานเฟสติวัลมวยไทยประจำปี 2566 “Amazing MuayThai Festival 2023” Guinness World Records บันทึกสถิติโลก 3,660 คน
วันอังคารที่ 7 กุมภาพันธ์ 2566
​ปลัดกระทรวงวัฒนธรรมร่วมงานเฟสติวัลมวยไทยประจําปี 2566 “Amazing MuayThai Festival 2023” Guinness World Records บันทึกสถิติโลก 3,660 คน
​ปลัดกระทรวงวัฒนธรรมร่วมงานเฟสติวัลมวยไทยประจําปี 2566 “Amazing MuayThai Festival 2023” Guinness World Records บันทึกสถิติโลก 3,660 คน ไหว้ครูมวยไทย-แสดงแม่ไม้มวยไทย เบื้องหน้าพระบรมราชานุสาวรีย์บูรพกษัตริย์ ณ อุทยานราชภักดิ์ อย่างยิ่งใหญ่ครั้งแรกของโ
ปลัดกระทรวงวัฒนธรรมร่วมงานเฟสติวัลมวยไทยประจําปี 2566 “Amazing MuayThai Festival 2023” Guinness World Records บันทึกสถิติโลก 3,660 คน ไหว้ครูมวยไทย-แสดงแม่ไม้มวยไทย เบื้องหน้าพระบรมราชานุสาวรีย์บูรพกษัตริย์ ณ อุทยานราชภักดิ์ อย่างยิ่งใหญ่ครั้งแรกของโลก
เมื่อวันที่ 6 กุมภาพันธ์ 2566 นางยุพา ทวีวัฒนะกิจบวร ปลัดกระทรวงวัฒนธรรม เข้าร่วมพิธีเปิดงานเฟสติวัลมวยไทย ประจําปี 2566 “Amazing MuayThai Festival 2023” โดยมีนายโกวิท ผกามาศ อธิบดีกรมส่งเสริมวัฒนธรรม นางสาวฐิต์ณัฐ สมบัติศิริ ผู้ช่วยปลัดกระทรวงวัฒนธรรม ผู้บริหาร ผู้ร่วมไหว้ครูมวยไทย และเจ้าหน้าที่ที่เกี่ยวข้องเข้า ร่วมงาน ณ อุทยานราชภักดิ์ อําเภอหัวหิน จังหวัดประจวบคีรีขันธ์
การจัดกิจกรรมในครั้งนี้นับเป็นครั้งแรกของโลก โดยมีกําลังพลกองทัพบก จํานวน 3,660 นาย ร่วมแสดงและถ่ายทอดความภาคภูมิใจในศิลปะของชาติ เบื้องหน้าพระบรมราชานุสาวรีย์บูรพกษัตริย์แห่งสยาม 7 พระองค์ และมีร้อยโท สมบัติ บัญชาเมฆ หรือบัวขาว นักมวยไทยอาชีพที่มีชื่อเสียงระดับโลก เป็นผู้นําไหว้ครูมวยไทย และบันทึกสถิติโลก (Guinness World Records) ทั้งนี้ กีฬามวยไทยเป็นกีฬาประจําชาติอยู่คู่ประเทศไทยมานาน การจัดกิจกรรมการแสดงการไหว้ครูมวยไทย และแม่ไม้มวยไทย ด้วยจํานวนคนที่มากที่สุดในโลกเพื่อบันทึกสถิติโลกนับเป็นการส่งเสริมมวยไทยอย่างเป็นรูปธรรม และนับเป็นเรื่องที่ดีที่เยาวชนจะสืบสานกีฬามวยไทยให้อยู่คู่คนไทยต่อไป ซึ่งรัฐบาลได้กําหนดให้วันที่ 6 กุมภาพันธ์ ของทุกปี เป็น “วันมวยไทย” เพื่อระลึกถึงพระมหากรุณาธิคุณของสมเด็จพระสรรเพชญ์ที่ 8 หรือสมเด็จพระเจ้าเสือ ผู้ทรงมีพระปรีชาสามารถทางด้านมวยและได้รับการถ่ายทอดเป็นตํารามวยไทยให้แก่คนรุ่นหลังจนถึงปัจจุบัน รวมทั้งเพื่อเผยแพร่มวยไทยและสืบสานมรดกของชาติไทยให้คงอยู่คู่คนไทยตลอดไป
รัฐบาลไทย-ข่าวทำเนียบรัฐบาล-ครม.เห็นชอบร่าง พรฎ. ปิดประชุมรัฐสภาสมัยประชุมสามัญประจำปี ครั้งที่ 2 ตั้งแต่ 1 มี.ค. 66
วันอังคารที่ 7 กุมภาพันธ์ 2566
07/02/2566
ครม.เห็นชอบร่าง พรฎ. ปิดประชุมรัฐสภาสมัยประชุมสามัญประจําปี ครั้งที่ 2 ตั้งแต่ 1 มี.ค. 66
ครม.เห็นชอบร่าง พรฎ. ปิดประชุมรัฐสภาสมัยประชุมสามัญประจําปี ครั้งที่ 2 ตั้งแต่ 1 มี.ค. 66
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่า ที่ประชุมคณะรัฐมนตรี (ครม.) วันที่ 7 ก.พ. 66 ได้เห็นชอบร่างพระราชกฤษฎีกา(พรฎ.) ปิดประชุมรัฐสภาสมัยประชุมสามัญประจําปี ครั้งที่2 พ.ศ..... ตั้งแต่วันที่ 1 มี.ค. 66 เป็นต้นไป ตามที่สํานักเลขาธิการคณะรัฐมนตรี (สลค.) เสนอ
ทั้งนี้ ร่าง พรฎ. ปิดประชุมรัฐสภาสมัยประชุมสามัญฯ นี้ เป็นการดําเนินการให้เป็นไปตามบทบัญญัติรัฐธรรมนูญแห่งราชอาณาจักรไทย มาตรา 121 ซึ่งบัญญัติให้ 1 ปี มีสมัยประชุมสามัญของรัฐสภา 2 สมัย สมัยหนึ่งให้กําหนดเวลา 120 วัน และการปิดประชุมให้กระทําโดยพระราชกฤษฎีกา ซึ่งตามที่ได้มีการตราพระราชกฤษฎีกาเรียกประชุมรัฐสภาสมัยประชุมสามัญประจําปีครั้งที่2 พ.ศ. 2565 ตั้งแต่วันที่1 พ.ย. 65 จะสิ้นกําหนดเวลา 120 ในวันที่ 28 ก.พ. 66 จึงสมควรที่จะกําหนดให้ปิดประชุมรัฐสภาสมัยประชุมสามัญประจําปีครั้งที่2 ตั้งแต่วันที่ 1 มี.ค. 66
รัฐบาลไทย-ข่าวทำเนียบรัฐบาล-ปลัดฯ ณัฐพล มอบโชคใหญ่รางวัลสลากกาชาดร้านกระทรวงอุตสาหกรรม ประจำปี 2565
วันอังคารที่ 7 กุมภาพันธ์ 2566
07/02/2566
ปลัดฯ ณัฐพล มอบโชคใหญ่รางวัลสลากกาชาดร้านกระทรวงอุตสาหกรรม ประจําปี 2565
ดร.ณัฐพล รังสิตพล ปลัดกระทรวงอุตสาหกรรม เป็นประธานมอบรางวัลสลากกาชาดร้านกระทรวงอุตสาหกรรม ประจําปี 2565 ณ อาคารสํานักงานปลัดกระทรวงอุตสาหกรรม
เมื่อวันที่ 6 กุมภาพันธ์ 2566 เวลา 11.00 น. ดร.ณัฐพล รังสิตพล ปลัดกระทรวงอุตสาหกรรม เป็นประธานมอบรางวัลสลากกาชาดร้านกระทรวงอุตสาหกรรม ประจําปี 2565 ณ อาคารสํานักงานปลัดกระทรวงอุตสาหกรรม
กระทรวงอุตสาหกรรม ได้ร่วมออกร้านในงานกาชาด ประจําปี 2565 ณ บริเวณสวนลุมพินี ระหว่างวันที่ 8 – 18 ธันวาคม 2565 ที่ผ่านมา ภายใต้แนวคิด “อุตสาหกรรมรวมใจ ใต้ร่มพระบารมี สดุดี 90 พรรษา” เพื่อเป็นการร่วมเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ทรงเจริญพระชนมพรรษา 90 พรรษา และทรงดํารงตําแหน่งองค์สภานายิกาสภากาชาดไทย ครบ 66 ปี และเพื่อเป็นการประชาสัมพันธ์ภารกิจของกระทรวงอุตสาหกรรม ภายใต้นโยบาย MIND ใช้หัวและใจปั้นอุตสาหกรรมคู่ชุมชน โดยกระทรวงอุตสาหกรรมได้จัดทําสลากบํารุงสภากาชาดไทยทั้งสิ้น 60,000 ใบ มีรางวัลมูลค่ากว่า 1.8 ล้านบาท
สําหรับผู้โชคดีได้รับรางวัลสลากบํารุงสภากาชาดไทย ร้านกระทรวงอุตสาหกรรม มีดังนี้
รางวัลที่ 1 รถยนต์ MG EP PLUS สีขาว ผู้โชคดี ได้แก่ นางสาวภคภัทร สุวรรณเรือง อําเภอเมือง จังหวัดลําพูน
รางวัลที่ 2 รถยนต์ SUZUKI SWIFT รุ่น GL PLUS 1.2L สีแดง ผู้โชคดี ได้แก่ นางสาวน้ําใส ศุภรัชชานนท์ อําเภอเมือง จังหวัดนครพนม
รางวัลที่ 3 รถจักรยานยนต์ 4 คัน ประกอบด้วย รถจักรยานยนต์ HONDA รุ่น New Scoopy จํานวน 2 คัน ผู้โชคดี ได้แก่ นายศุภากร โพธิ์ศรี อําเภอวังน้อย จังหวัดพระนครศรีอยุธยา และนายวิเชียร เล็กวิจิตรธาดา อําเภอกระทุ่มแบน จังหวัดสมุทรสาคร รถจักรยานยนต์ YAMAHA รุ่น Fazzio จํานวน 2 คัน ผู้โชคดี ได้แก่ นายนคร ศรีมงคล เขตลาดพร้าว กรุงเทพฯ และนายวศพล งางาม อําเภอดอนพุด จังหวัดสระบุรี
โดยมี นายสุรพล ชามาตย์ นายวันชัย พนมชัย รองปลัดกระทรวงอุตสาหกรรม นางสาวณัฏฐิญา เนตยสุภา รองอธิบดีกรมส่งเสริมอุตสาหกรรม รักษาราชการแทนรองปลัดกระทรวงอุตสาหกรรม นายเอกภัทร วังสุวรรณ เลขาธิการสํานักงานคณะกรรมการอ้อยและน้ําตาลทราย รักษาราชการแทนรองปลัดกระทรวงอุตสาหกรรม นายภาสกร ชัยรัตน์ รองอธิบดีกรมส่งเสริมอุตสาหกรรม รักษาราชการแทนผู้ตรวจราชการกระทรวงอุตสาหกรรม นายใบน้อย สุวรรณชาตรี อธิบดีกรมส่งเสริมอุตสาหกรรม และคณะผู้บริหารระดับสูงของกระทรวงอุตสาหกรรม เข้าร่วมกิจกรรมดังกล่าวด้วย